29. desember

29. desember er 363. dagur ársins (364. á hlaupári) samkvæmt gregoríska tímatalinu. 2 dagar eru eftir af árinu.

Atburðir 
 1170 - Thomas Becket var drepinn í dómkirkjunni í Kantaraborg.
 1609 - Jesúítar stofnuðu trúboðsstöðina San Ignacio Guazú í Paragvæ og fengu leyfi Spánarkonungs til að halda þar 3-8000 guaraníindíánum frá þrælahaldi.
 1610 - Elísabet Báthory, hertogaynja í Transylvaníu, var handtekin, ákærð fyrir að hafa pyntað og myrt þjónustufólk sitt.
 1845 - Texas varð 28. fylki Bandaríkjanna.
 1891 - Thomas Edison fékk einkaleyfi á útvarpstækni.
 1898 - Verslunarfélag Steingrímsfjarðar, sem síðar varð Kaupfélag Steingrímsfjarðar, var stofnað á Hólmavík.
 1908 - Á Suðurlandi gerði austan ofsaveður og brotnuðu kirkjur á Stóra-Núpi og Hrepphólum.
 1958 - Byltingarmenn undir forystu Che Guevara réðust inn í Santa Clara á Kúbu. Einræðisherrann Fulgencio Batista lagði niður völd á gamlársdag.
 1971 - Bretland hætti rekstri herstöðva á Möltu.
 1985 - Brjóstmynd af Gunnari Thoroddsen var afhjúpuð við Fríkirkjuveg 11 þegar 75 ár voru frá fæðingu hans.
 1986 - Kvikmyndin Böðullinn og skækjan var frumsýnd í Svíþjóð.
 1988 - Íslenska hugbúnaðarfyrirtækið Kögun hf var stofnað.
 1989 - Václav Havel var settur forseti Tékkóslóvakíu sem markar formleg endalok Flauelsbyltingarinnar.
 1992 - Fernando Collor de Mello fyrrum forseti Brasilíu var dæmdur fyrir að hafa stolið 32 milljónum dala af opinberu fé.
 1993 - Samningur Sameinuðu þjóðanna um líffræðilega fjölbreytni tók gildi.
 1994 - Alþingi samþykkti að Ísland skyldi verða eitt af stofnríkjum Alþjóðaviðskiptastofnunarinnar.
 1996- Borgarastyrjöldinni í Gvatemala lauk með undirritun friðarsamninga milli ríkisstjórnar Gvatemala og skæruliðahreyfingarinnar URNG.
 1997 - Hafist var handa við að drepa allt fiðurfé í Hong Kong til að hefta útbreiðslu fuglaflensu.
 2001 - 291 lést í eldsvoða í Mesa Redonda-verslunarmiðstöðinni í Líma, Perú.
 2003 - Bréfasprengjur bárust seðlabankastjóra Evrópu Jean-Claude Trichet og Europol.
 2006 - Styrkjamálið: FL Group styrkti Sjálfstæðisflokkinn um 30 milljónir tveimur dögum áður en ný lög um styrki til stjórnmálaflokka gengu í gildi.
 2006 - Íslenska kvikmyndin Köld slóð var frumsýnd.
 2011 - Eyríkin Samóa og Tókelá færðu sig vestur yfir daglínuna og slepptu úr einum degi (30. desember), til að flytjast yfir á tímabelti sem hentar viðskiptahagsmunum þeirra betur.
 2013 - Téténsk kona gerði sjálfsmorðssprengjuárás á lestarstöð í Volgograd með þeim afleiðingum að 18 létust.
 2013 - Þýski ökuþórinn Michael Schumacher slasaðist illa þar sem hann var á skíðum. Honum var haldið sofandi í 6 mánuði eftir slysið.
 2020 – Byrjað var að bólusetja íslenskt heilbrigðisstarfsfólk og íbúa á hjúkrunarheimilum við COVID-19.
 2020 - Petrinjaskjálftinn, 6,4 að stærð, reið yfir í Króatíu.

Fædd 
 1709 - Elísabet Rússakeisaraynja (d. 1762).
 1721 - Madame de Pompadour, frilla Loðvíks 15. Frakklandskonungs (d. 1764).
 1778 - Georg Anton Friedrich Ast, þýskur heimspekingur og fornfræðingur (d. 1841).
 1788 - Christian Jürgensen Thomsen, danskur fornleifafræðingur (d. 1865).
 1808 - Andrew Johnson, Bandaríkjaforseti (d. 1875).
 1809 - William Ewart Gladstone, forsætisráðherra Bretlands (d. 1897).
 1910 - Ronald Coase, breskur hagfræðingur og nóbelsverðlaunahafi.
 1910 - Gunnar Thoroddsen, íslenskur stjórnmálamaður (d. 1983).
 1929 - Ólafur Skúlason, biskup Íslands (d. 2008).
 1936 - Mary Tyler Moore, bandarisk leikkona.
 1938 - Jon Voight, bandariskur leikari.
 1946 - Marianne Faithfull, ensk söngkona.
 1947 - Ted Danson, bandarískur leikari.
 1959 - Patricia Clarkson, bandarísk leikkona.
 1962 - Carles Puigdemont, katalónskur stjórnmálamaður.
 1965 - Dexter Holland, bandarískur söngvari og gítarleikari í The Offspring.
 1967 - Lilly Wachowski, bandarískur leikstjóri.
 1972 - Jude Law, enskur leikari.

Dáin 
 1380 - Elísabet af Póllandi, drottning Ungverjalands, kona Karls 1. (f. 1305).
 1689 - Thomas Sydenham, enskur læknir (f. 1624).
 1731 - Brook Taylor, enskur stærðfræðingur (f. 1685).
 1785 - Johan Herman Wessel, norskt skáld (f. 1742).
 1825 - Jacques-Louis David, franskur listmálari (f. 1748).
 1891 - Leopold Kronecker, þýskur stærðfræðingur (f. 1823).
 1924 - Carl Spitteler, svissneskt ljóðskáld og Nóbelsverðlaunahafi (f. 1845).
 1926 - Rainer Maria Rilke, tékkneskt skáld (f. 1875).
 1961 - Matthías Þórðarson, þjóðminjavörður (f. 1877).
 1962 - Eggert Stefánsson söngvari (f. 1890).
 1986 - Andrej Tarkovskíj, sovéskur kvikmyndagerðarmaður (f. 1932).
 1986 - Harold Macmillan, breskur stjórnmálamaður (f. 1894).
 2008 - Freysteinn Sigurðsson, íslenskur náttúrufræðingur (f. 1941).
 2022 - Pelé, brasilískur knattspyrnumaður.

Desember